Boek: Voordat daar skole was | Maroela Media
Het jy al ooit gewonder hoe die wêreld was voordat daar skole bestaan het? Wat het mense van hulle wêreld geleer? Het hulle gesê dat die engeltjies piepie as dit reën? Het hulle geweet van mense soos Napoleon en Paul Kruger? Was kinders regtig veilig teen ŉ onvoorbereide toets?
ŉ Skreeusnaakse boek vir kinders wat verwag dat dinge beter moes wees voordat daar skole was. Die skrywer neem die leser terug na prehistoriese tye waar wiskunde, geskiedenis, musiek en fisika nie regtig saakgemaak het nie. Terselfdertyd herinner dit die leser op humoristiese wyse waarom kinders skool toe moet gaan. Met groot illustrasies, waterverf met bruin potlood en gepaste raak sinne en uitdrukkings wat die illustrasies telkens aanvul en ironiseer.
In die dertigerjare, toe universele skoolbywoning nog besig was om gevestig te word, is daar duisende jeugboeke geskryf om skool aantreklik te laat lyk. Dit het ‘n hele mode geword, en geduur tot in die vyftigs en plek-plek selfs later. Die era van Saartjie en Trompie, en veral die “koshuisboeke” soos Uile, Keurboslaan, Maasdorp en dies meer, wat skoolgaan verheerlik het.
Alles met die kwalik-verborge doel om kinders te “oortuig”.
Deesdae word die skoolding weer toenemend bevraagteken – op baie goeie gronde wat uitvoerig nagevors is en word. En die feit dat hierdie boek uit Frans vertaal is bevestig dat dit ‘n wêreldwye verskynsel is.
En nou verskyn daar weer boeke om kinders te oortuig die skoolding is eintlik ‘n goeie ding.
Baie interessant – lyk asof iemand bedreig voel.